

**Heves Megyei Polgárőr Szervezetek Szövetsége**

**Székhely: 3243 Bodony, Árpád utca 2.**

**Iroda: 3243 Bodony, Árpád utca 2**.

 Tel: 06 36 359-033 E-mail: hevesmegyeipsz@gmail.com

**JAVASLAT a**

**HMPSZ Elnökségének**

**2020 éves munka-, és az I. féléves üléstervére**

Az országos értékeléseket tekintve elmondhatjuk, hogy Magyarországon a közbiztonság javult, növekedett az emberek biztonságérzete, jelentősen kevesebb bűncselekmény történt az elmúlt évekhez képest a településeken. Ehhez az egyre felkészültebb polgárőrök is hozzájárultak.

Tapasztalataink szerint teljesültek azok a célkitűzések, amelyeket a 2019-es évre megfogalmaztunk, fő figyelmünket a közterületi szolgálatra, a külterületek védelmére és a rendezvények biztosítására fordítottuk. A polgárőrök közterületi szolgálata pozitívan befolyásolta az emberek biztonságérzetét Heves megyében.

Jelenleg előkészítés alatt van a polgárőrség jövőjét meghatározó középtávú stratégia, illetve a rövid távú programok előkészítése.

A polgárőrség alapfeladatai a jövőre nézve sem fognak változni – továbbra is fő küldetésünk a közterületi és külterületi bűncselekmények megelőzése, a közterületi szolgálat fokozása. Az OPSZ által meghirdetett két programban – „Külterületek biztonsága, környezetünk védelme” – és az elmaradott települések felzárkóztatási programjában való részvétel, – fontos a települések biztonsága szempontjából.

A Heves Megyei Polgárőr Szövetségben történt személyi változások (két járás területén változott a járási koordinátorok személye), kedvező hatással bírt az adott területek polgárőr egyesületeinek működésére. A Hatvani területen tapasztalható személyi feszültségek is megszűnőben vannak. Mindezek fokozzák az tagegyesületek közötti belső harmóniát, az egységet, az együttműködést. Fontos tehát, hogy a HMPSZ vezetősége is egységben maradjon, érvényesüljön a megbízatásoknak megfelelő feladatteljesítés, az arányos munkamegosztás.

Egyre inkább tapasztalható – különösen a fiatalabb generáció körében, – hogy a bűnözés alakulása, a bűncselekmények egy része áthelyeződik a kibertérbe, és a bűnelkövetők ott károsítják meg áldozataikat, amely cselekmények nagy része látenciában marad. Mindezek a polgárőrségre vonatkozóan is azt a kérdést vetik fel, hogy a kibertérben hogyan lehet ellátni a bűnmegelőzési feladatokat. Ennek megoldása elsőrendű feladatként nyílván a rendőrség szakmai feladataira hárul, melyet a polgárőrség fiatalabb generációi fognak majd igazán hasznosítani. Fontos kérdés lesz, hogy az információáramlás zavartalan legyen a polgárőrségen belül, vagyis pártolnunk kell a digitális fejlődést, messzemenőkig kihasználni a világháló gigantikus információinak tárházát, mely egyik lehetőség a bűnmegelőzési stratégia kialakításában. Ehhez nyújt most többek között technikai támogatást az a 30 db EDR rádió, mellyel egyesületeink egy része rendelkezik, majd megfelelő előírások betartásával használni is fog.

A polgárőrség az önkormányzatok és rendvédelmi szervek társult tagja. Az egyesületek településen végzett tevékenységük révén, az önkormányzati és rendőri szervek elvárják tőlünk a rendezett, a fegyelmezett viszonyokat.

Az elmúlt években a Polgárőrség nélkülözhetetlen összetevőjévé vált a rend és biztonság megteremtése. Mindez az együttműködő, a település rendje fölött őrködő, bűnmegelőzési feladatokkal megbízott hatóságokkal történő együttműködésnek köszönhető. A közös tevékenység következtében a bűncselekmények száma és a lakosság biztonságérzete az utóbbi években kedvezően alakult.

Értékeléseinkben elmondhatjuk, hogy a Zetelaki és az Erdélyben működő további 6 Polgárőr Egyesülettel történő több éves kétoldalú kapcsolatunk barátsággá alakult. Az évente többször is történő cserelátogatások alkalmával szakmai tapasztalatokra építő tapasztalatcsere történik, mely mindkét fél számára hasznos az alapfeladatainak ellátásában. Felmerült annak lehetősége, hogy a Zetelaki együttműködés alapján közösen pályázunk az együttműködés továbbfejlesztése érdekében.

Megyénkbe látogatott Dr. Túrós András az OPSZ Elnöke. A Tarnaleleszi HMPSZ Elnökségi ülésen az országos elnök értékelte a megye polgárőreinek munkáját. Összességében példamutatónak ítélte a polgárőrök aktivitását, de rávilágított, hogy fokozni lehetne a szolgálatban töltött időt a megye polgárőreinek.

A fentiek alapján a HMPSZ Elnöksége 2020-ra hirdessen pályázatot:

* A legtöbb egy főre eső polgárőr szolgálatot teljesítő polgárőr egyesület címre;
* A legtöbb facsemetét elültető polgárőr egyesület címre;

Célunk, hogy 2020-ban is többet foglalkozzunk az egyesületek működésével, több figyelmet, segítséget kapjanak a Heves Megyei Polgárőr Szövetségtől, a megyei vezetőktől a helyben működő szervezetek. Ennek érdekében fel kell újítani a rendszeres találkozási alkalmakat, **területi megbeszéléseket** az egyesületi vezetőkkel, hogy élő szóban is elmondhassák a tevékenységüket gátoló, esetleg működési nehézséget okozó jelenségeket. Ez segítheti az új egyesületi vezetők beilleszkedését a térségbe pl: Poroszló, Sarud, Tarnaszentmiklós, Tarnabod, stb.

A megyei szövetség tagjaira, egyesületeire általában a szerénység a jellemző. A sajtó, a kommunikációs felületek jobb kihasználásával eredményeinket „dobra kell verni” nem szabad elhallgatni, „el kell tudni adni” magunkat, a sikereinket közre kell adni.

Kapjanak nagyobb megbecsülést az **alapító polgárőrök**, a megyei polgárőr szövetség és az egyesületek korábbi vezetői, az „új” nyugdíjasok, akik a „hőskorban” mostoha körülmények és a sok-sok akadály, gátló tényező ellenére hittek a Polgárőrség eszméjében.

Csatlakoznunk lehet az országos polgárőr szövetség által meghirdetett szemléletformáló kampányhoz: „Polgárőrök a Parlagfű-mentes Településekért” címmel. A kampány keretein belül a megyei polgárőr szövetségek és a helyi polgárőr egyesületek, az ifjú polgárőrök bevonásával, szemléletformáló ismeretterjesztő anyagok kiosztásával, személyes beszélgetésekkel hívhatják fel a figyelmet a már parlagfűtől megtisztított területek védelmére.

Egyre sikeresebb, de nem elégséges az egyesületek tagépítésében az **ifjú polgárőrökkel** való foglalkozás, számuk gyarapítása, a közterületi szolgálatba való bevonásuk, szolgálati tevékenységük gyakorisága.

Ebben az évben is tovább kell folytatnunk az elmúlt évben meghirdetett és a polgárőr egyesületeknél elsőbbséget kapott „Gyermek, Ifjúsági és Családvédelmi program”, az Új feladatvállalásnak lehet tekinteni a Megyei Labdarúgó Szövetséggel együttműködve a Megyei I. és Megyei II. osztályban megrendezett labdarúgó mérkőzések helyszínén, a polgárőr jelenlét biztosítását.

Hasonlóan kiemelt feladatként kezeljük a **Megyei Polgárőrnap** színvonalas előkészítését, megszervezését és lebonyolítását.

A fent említett feladatokhoz szükséges igazítanunk a polgárőrvezetők, az egyesületek vezetőségi tagjainak **képzési-, továbbképzési és oktatási** tervét. A polgárőr szolgálat ellátásának (megkezdésének) feltétele az alapismereti képzés és sikeres vizsga. Az oktatásokat alapismereti vizsgához a helyi egyesületi vezetők kezdeményezésére a járási koordinátorok szervezik, a Heves

Megyei Polgárőr Szövetség felügyelete és az illetékes rendőr-kapitányságok közreműködésével. Minden járásban nagy hangsúlyt fektetnek az újfelvételes polgárőrök képzésére és vizsgáztatására.

**Elnökségi ülések:**

*Kiemelt témacsoportok:*

* A polgárőr egyesületek gazdálkodásának és működési támogatásuk tapasztalatai; a 2020. évi egyesületi támogatások elbírálása;
* Bűnmegelőzés tapasztalatai a gyermek- és ifjúságvédelem, az idősek, elesettek védelme, a kábítószer elleni küzdelem, környezetvédelem valamint a közterek, középületek külső, fokozott figyelemmel kisérése, a károkozások megelőzése területén. Közterületek rendjének fenntartása;
* Csatlakozás az országos programokhoz;
* A központi könyvelési rendszerben az elszámolások elektronikus feldolgozásának tapasztalatai, ezen feladat problémamentes folyamatának biztosítása

**A Heves Megyei Polgárőr Szövetség Elnökségének részletes ülésterve
2020. I. félévére**

**Elnökségi ülések**

Az elnökségi ülések **állandó napirendjei**:

* Beszámoló (tájékoztató) a lejárt határidejű elnökségi (ill. közgyűlési) határozatok végrehajtásáról és az Elnökség két ülése között tett intézkedésekről;
* Tájékoztató az időszerű OPSZ elnökségi, valamint köztestületi közgyűlésekről.

Előadó: a HMPSZ. elnöke, valamint az általános elnökhelyettes

**2020. január 25. (szombat) 900 óra (Bodony, Árpád utca 2., Központi Iroda)**

1. Tájékoztató a szövetség gazdasági, pénzügyi helyzetéről

Előadó: Szucsik János gazdasági elnökhelyettes, Farkas Marianna könyvelő

1. A HMPSZ 2020. évi költségvetésének tervezete

Előadó: Szucsik János gazdasági elnökhelyettes, Farkas Marianna könyvelő

1. Javaslat a HMPSZ Elnökségének 2020. I. féléves munka-, és üléstervére

Előadó: Molnár Lajos kommunikációs elnökhelyettes

1. Tájékoztató a HMPSZ megyei statisztikájáról

Előadó: Molnár Lajos kommunikációs elnökhelyettes

1. Tájékoztató a megyei szövetség elnöksége részére az OPSZ által biztosított támogatási összegekről és a 2020-es támogatás igénylés kiírásának és elosztási elveinek megvitatása, elfogadása

Előadó: Völgyi Ferenc elnök

1. Javaslat a megyei polgárőrnap helyszínére vonatkozóan.

Előadó: Völgyi Ferenc elnök

1. Egyebek

**2020. március 21. (szombat) 900 óra (Bodony, Árpád utca 2., Központi Iroda)**

1. Összefoglaló a HMPSz Elnökségének 2019. évi oktatási és továbbképzési programjának megvalósulásáról, valamint a 2020 évre tervezett oktatási tevékenységről

Előterjesztés: írásban

Előadó: Szamosvölgyi Judit oktatásért felelős elnökhelyettes

1. Tájékoztató a beérkezett egyesületi támogatási igénylésekről

Előterjesztés módja: szóban

Előadó: Szucsik János a gazdasági elnökhelyettes

1. Egyesületi támogatási igénylések alaki, formai, tartalmi elbírálása

Előterjesztés: írásban/szóban

Előadó: Völgyi Ferenc elnök, Szucsik János elnökhelyettes

1. Egyebek
* Elismerések, kitüntetésekre felterjesztés keretszámai területenként

**2020. április 25. (szombat) 900 óra (Bodony, Árpád utca 2., Központi Iroda)**

1. Javaslat az évzáró, beszámoló közgyűlés ügyrendjére (forgatókönyvére)

Előterjesztés: szóban

Előadó: Blahó László általános elnökhelyettes

1. Az évzáró, beszámoló közgyűlés 2019. évet értékelő szakmai beszámolójának megtárgyalása

Előterjesztés módja: szóban/írásban

Előadó: Molnár Lajos kommunikációs elnökhelyettes

1. Polgárőr egyesületek vezetői, tisztségviselői számára szervezett területi értekezletek tapasztalatai

Ea.: Területi koordinátorok, alelnökök

1. A 2019. évi gazdasági beszámoló, költségvetési mérleg; közhasznúsági jelentés előterjesztése

Előterjesztés módja: szóban/írásban

Előadó: Szucsik János gazdasági elnökhelyettes, Farkas Marianna könyvelő

1. Egyebek

**2020. május 16. (szombat) 10 óra (Heves Megyei Rendőr-főkapitányság Díszterme)**

**Beszámoló közgyűlés**

**Külön forgatókönyv alapján!**

**2020. június 27. (szombat) 900 óra (Tarnalelesz, Polgármesteri hivatal)**

1. Javaslat a Megyei Polgárőrnap szervezési feladataira, forgatókönyv tervezetére

Előadó: Völgyi Ferenc HMPSz elnök, Blahó László általános elnökhelyettes

Meghívottak: A Megyei Polgárőr Napot befogadó település polgármestere, a polgárőr egyesület elnöke, az illetékes Rendőrkapitányság képviselője

1. Javaslat a Megyei Polgárőrnap költségvetésére, egyéb támogatási lehetőségek

Előadó: Völgyi Ferenc HMPSz elnök; Szucsik János gazdasági munkáért felelős elnökhelyettes; Farkas Marianna könyvelő

1. A Megyei Polgárőrnap helyszínének bejárása, ismerkedés a területi adottságokkal

Előadó: Völgyi Ferenc elnök, Blahó László általános elnökhelyettes

Meghívott: az illetékes Rendőrkapitányság és a Katasztrófa-elhárítási Igazgatóság képviselője

1. Tájékoztató a HMPSZ központi költségvetés felhasználásáról, időarányos értékelés

Előterjesztés: szóban

Előadó: Szucsik János gazdasági munkáért felelős elnökhelyettes

1. Egyebek

**2020. július 11. (szombat) 08.00 óra (Tarnalelesz, Focipálya)**

**HEVES MEGYEI POLGÁRŐRNAP**

**Külön forgatókönyv alapján**

***A fentieken kívül*** a HMPSZ Alapszabálya VI. fejezet 6.3 pontjában meghatározott módon *rendkívüli (soron kívüli) elnökségi* üléseket tarthat meghatározott, vagy operatív feladatok megtárgyalására.

**Minden Elnökségi ülés** állandó meghívottja a FB elnöke.

**A HMPSZ RENDEZVÉNYTERVE**

A tárgyévben megszervezzük, illetve megrendezzük azokat a hagyományos programokat, mely a megye minden polgárőr egyesülete számára a kiírás szerint elérhetők, számukra a jelentkezésüktől függően kerül lebonyolításra.

* Polgárőrök Megyei Horgászversenye – időpontja kiírás szerint
* Polgárőrök Megyei Közlekedési versenye – időpontja kiírás szerint
* ***Oktatást, továbbképzést érintő programok***

*Felelős: a HMPSz oktatásért felelős elnökhelyettese*

*Bodony, 2020. január 25.*

Völgyi Ferenc

elnök